Участва в Руско-турската война (1877 – 1878). Назначен е за командир на 3-та артилерийска бригада (1877). Отличава се в състава на сборния отряд с командир генерал-майор Александър Имеретински при превземането на Ловеч на 22 август 1877 г. Награден е със златно оръжие „За храброст“ (1877). Участва в третата атака на Плевен и е награден с орден „Свети Владимир“ III степен с мечове. Бие се храбро при зимното преминаване на Стара планина в състава на Троянския отряд с командир генерал-лейтенант Павел Карцов. Повишен е във военно звание генерал-майор от 2 юни 1878 г.